stanford-oval/wikipedia huggingface dataset:
Sanni Rantala

| Sanni Rantala> Henkilötiedot |
| --- | --- |
Syntynyt: 8. heinäkuuta 2002 (ikä 22) Riihimäki, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  oikea
Pituus:  173 cm
Paino:  63 kg
Seura
Seura:  Frölunda HC
Sarja:  SDHL
Pelinumero:  7
Pelaajaura
Pääsarjaura:  2017–
Aik. seurat:  Team Kuortane Kiekko-Espoo KalPa
| Mitalit> Maa:   Suomi.Naisten jääkiekko. Olympialaiset  | Mitalit> Maa:   Suomi.Naisten jääkiekko. Olympialaiset  | Mitalit> Maa:   Suomi.Naisten jääkiekko. Olympialaiset  | Maa:   Suomi> Naisten jääkiekko. |
| --- | --- | --- | --- |
|  Pronssia | Peking 2022 | jääkiekko |  |
| MM-kilpailut  | MM-kilpailut  | MM-kilpailut  |  |
|  Pronssia | Yhdysvallat 2024 | jääkiekko |  |
Sanni Rantala (s. 8. heinäkuuta 2002 Riihimäki) on suomalainen jääkiekkoilija, pelipaikaltaan puolustaja. Hän on edustanut Ruotsin SDHL-liigassa pelaavaa Frölundaa kaudesta 2024–2025 alkaen.
Rantala edusti kausilla 2017–2020 Team Kuortanetta, jossa hän pelasi yhteensä 83 liigan runkosarjaottelua, joissa hän teki 14 maalia ja sai 34 syöttöpistettä. Liigan pudotuspeleissä hän teki Kuortaneelle 20 ottelussa yhden maalin ja sai 11 syöttöpistettä. Hän saavutti SM-pronssia 2018.  Kaudella 2021–2022 hän voitti Kiekko-Espoossa Suomen-mestaruuden, ja hänet nimettiin All Stars -kentälliseen. Hän pelasi 21 runkosarjaottelua, joissa teki seitsemän ja syötti 18 maalia. Pudotuspelien 11 ottelussa hän teki kaksi ja alusti yhdeksän maalia. KalPassa hän on pelannut kahden kauden aikana 60 runkosarjaottelua, joissa hän on tehnyt 20 maalia ja antanut 53 maalisyöttöä. Pudotuspelien 16 ottelussa hänen tehopisteensä ovat 4+11. Hän saavutti SM-pronssia 2023 ja 2024 ja hänet nimettiin kummallakin kaudella All Stars -kentälliseen. Hän voitti puolustajien pistepörssin kaudella 2023–2024.
Rantala on Suomen alle 18-vuotiaiden maajoukkueessa osallistunut kolmiin ikäluokan MM-kilpailuihin ja saavutti MM-pronssia 2019. Vuoden 2020  MM-kilpailuissa hänet valittiin tähdistökentälliseen. Rantala valittiin Suomen naisten maajoukkueeseen vuoden 2020 MM-kilpailuihin, jotka kuitenkin peruttiin koronavirusepidemian vuoksi. Hän teki Pekingin olympialaisissa 2022 Suomen pronssijoukkueessa yhden maalin ja syötti toisen. Hän pelasi MM-kilpailuissa 2022 ja 2023 yhteensä 14 ottelua, joissa antoi yhdeksän maalisyöttöä. MM-kilpailuissa 2024 hän pelasi Suomen pronssijoukkueessa seitsemän ottelua ilman tehopisteitä. Hän on kauden 2023–2024 loppuun mennessä pelannut 96 maaottelua, joissa hän on viimeistellyt kuusi ja alustanut 36 maalia.
Furuvik (Gävle)

| Furuvik |
| --- | --- |

 Furuvik
 Koordinaatit: 60°39′01″N, 17°19′51″E 
Valtio:   Ruotsi
Lääni:  Gävleborgin lääni
Maakunta:  Gästrikland
Kunta:  Gävle
Väkiluku (2021):  760
Infobox OKVirheellinen NIMI-arvo: 
Furuvik on taajama Ruotsissa Gävlen kunnassa Gävleborgin läänissä Gästriklandin historiallisessa maakunnassa. Taajamassa oli 760 asukasta vuonna 2021. Furuvikissa on eläintarha-huvipuisto.
Aiheesta muualla

Kuvia tai muita tiedostoja aiheesta Furuvik (Gävle) Wikimedia Commonsissa
Kenen joukoissa seisot (elokuva)

| Kenen joukoissa seisot |
| --- | --- |
 Elokuvan juliste
Ohjaaja:  Jouko Aaltonen
Käsikirjoittaja:  Jouko Aaltonen
Tuottaja:  Pertti Veijalainen
Pääosat:  Pekka Aarnio, Martti Launis, Anna-Riitta Minkkinen, Jouko Mäki-Lohiluoma, Kiti Neuvonen jne.
Valmistustiedot
Valmistusmaa:  Suomi
Tuotantoyhtiö:  Illume
Ensi-ilta:  17. maaliskuuta 2006
Kesto:  81 minuuttia
Alkuperäiskieli:   suomi
Aiheesta muualla
IMDb 
Elonet
AllMovie
Infobox OKNimi-testi OK: 
Kenen joukoissa seisot on Jouko Aaltosen ohjaama suomalainen dokumenttielokuva, jossa käsitellään 1970-luvun vasemmistolaista poliittista laululiikettä. Elokuva sai ensi-iltansa vuonna 2006, ja se on nimetty Aulikki Oksasen tunnetun kappaleen mukaan. Elokuva voitti vuonna 2007 Jussi-palkinnon sarjassa paras dokumentti. Lisäksi elokuva oli ehdolla kategorioissa paras elokuva, paras ohjaus ja paras musiikki.
Elokuvassa esiintyvät muun muassa Agit Prop, Arkiviisu, Kiti Neuvonen, Aulikki Oksanen ja itäsaksalainen Oktober Klub.
Kenen joukoissa seisot julkaistiin DVD:nä 13. syyskuuta 2006. Levyllä on lisämateriaalina Peter von Baghin kommenttiraita, elokuvan traileri sekä neljä Agit Propin live-esitystä 2000-luvulta.
Elokuvassa esiintyvät artistit ja kappaleet

Agit-Prop
"Allendelle"
"El pueblo unido jamas sera vencido"
"Maailman ääriin"
"On jotain mikä yhdistää"
"Oppimisen ylistys"
"Solidaarisuus"
Agit-Propin kisällit
"Hei vaan Berliini"
"Seitsemän sisaruksen samba"
Jos-Agit
"Kaksitoistavuotisna"
Arkiviisu
"Liemeen jouduttiin"
Olli Kalpio & Päivi Virolainen-Kalpio
"Rinta rinnan"
Monna Kamu & Petri Rajala
"Tämä pieni laulu on sinulle"
Koiton Laulu
"Buchenwaldin hälytys"
Kom-teatteri
"Kenen joukoissa seisot"
"Torpeedo"
Kaisa Korhonen
"Toverit herätkää"
Meripioneerit (Meriklubin lauluryhmä)
"Eläköön sosialismi" (mukana Kaj Chydenius)
"Laulu Leninistä"
"Me haluamme elää tässä maassa"
Annariitta Minkkinen
"Laulu toivosta"
"Ukkosen lintu"
Neilikka
"Partisaanivalssi"
Kiti Neuvonen
"Laiva merellä"
"Nuoruustango"
Aulikki Oksanen
"Kenen joukoissa seisot"
"Tunnetko vihollisen"
Oktober Klub
"Kalliolle kukkulalle"
Punapappi
"Liiton tyttö"
Eero Soininen & Pekka Milonoff
"Elämän jatkuminen"
Vasara-ryhmä
"Ei EEC:lle" (mukana Terttu Tuomi)
"On maailmassa marssittu"
Aiheesta muualla

Kenen joukossa seisot Internet Movie Databasessa (englanniksi)
Kenen joukoissa seisot -elokuvan arvostelu Film-O-Holic.com-sivustolla (Arkistoitu – Internet Archive)
Onnen maa

| Onnen maa |
| --- | --- |
 Elokuvan juliste, Markku Pölönen, 1993.
Ohjaaja:  Markku Pölönen
Käsikirjoittaja:  Markku Pölönen
Tuottaja:  Kari Sara
Kuvaaja:  Kari Sohlberg
Leikkaaja:  Jukka Nykänen
Lavastaja:  Minna Santakari
Pääosat:  Katariina Kaitue   Pertti Koivula   Anja Pohjola
Valmistustiedot
Valmistusmaa:  Suomi
Tuotantoyhtiö:  Dada-Filmi Oy
Ensi-ilta:  30. huhtikuuta 1993
Kesto:  60 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Onnen maa on vuonna 1993 ensi-iltansa saanut suomalainen Markku Pölösen ohjaama elokuva. Paljon tv-katsojia ja monia palkintoja saanut elokuva käynnisti Pölösen ohjaajauran.
Elokuvan tapahtumat sijoittuvat 1960-luvun alkuun ja kertoo tapahtumat perheen pikkupojan (Tatu Kaihua) kautta. Keskeisissä osissa ovat pojan isä (Taisto Reimaluoto) joka on työntekijänä tunnollinen mutta yksvakaa, ja tämän kaupungista kesäksi maalle tuleva kevytmielinen veli (Pertti Koivula).
Vastaanotto

Onnen maa oli Markku Pölösen ensimmäinen teatterilevitykseen päässyt elokuva. Se syntyi Suomen elokuvasäätiön, Yleisradion, MTV3:n ja AVEKin Sparrausrinki-hankkeen rahoittamana. Teattereissa elokuva sai vain vajaat 15 000 katsojaa, mutta ensimmäisen televisioesityksen 1993 näki yli miljoona suomalaista. Vuoden 1995 tv-uusinta sai noin 700 tuhatta ja vuoden 1998 uusinta yli 800 tuhatta katsojaa.
Onnen maa sai 200 000 markkaa elokuvatuotannon laatutukea ja palkittiin Risto Jarva -palkinnolla 1993. Se sai samana vuonna myös Nordisk Panoraman lyhytelokuvapalkinnon sekä Kettu-palkinnon. Vuoden 1994 Jussi-gaalassa Onnen maa palkittiin parhaana elokuvana ja Markku Pölönen parhaasta käsikirjoituksesta. Jussin saivat myös Veikko Tiitinen parhaasta miessivuosasta Ukin roolissa ja Minna Santakari sekä Onnen maan että Akvaariorakkauden lavastuksista. Onnen maa otettiin Jussi-gaalan ehdokaselokuvien joukkoon vasta Kari Uusitalon vaatimuksesta.
Pölönen laati elokuva­käsikirjoituksestaan myös näytelmäversion, jota on esitetty ympäri Suomea monissa ammatti- ja kesäteattereissa.
Aiheesta muualla

Onnen maa Yle Areenassa
Temppupotkulautailu

Temppupotkulautailu eli scoottaus, myös skuuttaus, on extremeurheilulaji, jossa tehdään temppuja lajiin tarkoitetulla kaksipyöräisellä temppupotkulaudalla. Scoottausta harrastetaan sekä urbaanissa ympäristössä että skeittiparkeissa. Lajissa on myös ammattilaisia.
Scoottauksen tyylit jakautuvat ”parkki”-scoottaukseen ja ”street”-scoottaukseen. Street-scoottauksessa käytetään esimerkiksi kaiteita ”reilaamiseen”, betonirakenteita ja portaita temppujentekoon. Parkissa taas tehdään esimerkiksi voltteja tai muita korkeita ilmatemppuja. Parkeissa on erilaisia ramppeja, hyppyreitä ja kouruja. Suomessa scoottaus on vakiintunut laji vahvan suomalaisen scoottaus-skenen ansiosta. Scoottausta harrastetaan erityisesti Amerikassa, Australiassa, Euroopassa ja Uudessa-Seelannissa. On olemassa paljon erilaisia scoottaustapahtumia, esimerkiksi Nitro Circus ja ISA World Championships. Niin kutsuttuja jameja järjestetään ympäri maailmaa. lähde?
Kuuluisia scoottauksen temppuja ovat tailwhip, barspin, manual, hop, 180° hop ja bri-flip.
Aiheesta muualla

MTVuutiset.fi – Potkulautailu haastaa jo skeittauksen. MTV 25.5.2012.
Gordon Willis

| Gordon Willis> Henkilötiedot |
| --- | --- |
Syntynyt: 28. toukokuuta 1931 New York, New York
Kuollut: 18. toukokuuta 2014 (82 vuotta) North Falmouth, Massachusetts
Kansalaisuus:   Yhdysvallat
Ammatti:  elokuvaaja
Puoliso:  Helen (1955 - 18.5.2014)
Lapset:  3 lasta
Gordon Hugh Willis, Jr. (28. toukokuuta 1931 New York, New York – 18. toukokuuta 2014 North Falmouth, Massachusetts) oli yhdysvaltalainen elokuvaaja.
Willisin kiinnostus elokuviin alkoi jo nuorena ja hän halusi ensin näyttelijäksi, mutta myöhemmin valaistus ja lavastus alkoivat kiinnostaa enemmän. Isänsä avustuksella Willis pääsi juoksupojaksi elokuvien kuvauksiin, mutta Korean sota teki hänestä oikean kuvaaja. Siellä hän oli ilmavoimien valokuvaus- ja kartoitusyksikössä. Siviiliin palattuaan Willis päätyi kameramieheksi. Ennen pitkiin elokuviin siirtymistä, Willis kuvasi vuosia mainoksia ja dokumentteja. Lempinimen "Pimeyden prinssi" Willis sai kuvaajakollegaltaan Condrad Hallilta, Willisin Kummisetiin luoman tummasävyisen kuvauksen vuoksi.
Työstään Willis on kertonut:
"Dokumentteja kuvatessani opin enemmän poistamaan kuin lisäämään. Olenkin minimalisti. On inhimillistä mieltää monimutkaisuus jotenkin paremmaksi, mutta ei se sitä ole."
Willis aloitti elokuvaajana vuonna 1970. Willis teki paljon yhteistyötä ohjaaja Woody Allenin kanssa ja kuvasi muun muassa tämän elokuvat Annie Hall (1977) ja Manhattan (1979). Allenin vuonna 1983 valmistuneen elokuvan Zelig kuvauksesta Willis sai ensimmäisen Oscar-ehdokkuutensa. Hän toimi kuvaajana myös kaikissa Kummisetä-trilogian osissa ja oli Oscar-ehdokkaana trilogian viimeisestä osasta.
Muita Willisin kuvaamia elokuvia ovat muun muassa Arvosanametsästys (1973) ja Pahan oma (1997). Vuonna 2009 Willis sai Oscar-kunniapalkinnon.
Valikoitu filmografia

Klute - rikosetsivä (Klute, 1971)
Kummisetä (The Godfather, 1972)
Paha porukka (Bad Company, 1972)
Kummisetä osa II (The Godfather Part II, 1974)
Presidentin miehet (All the President's Men, 1976)
Annie Hall (Annie Hall, 1977)
Tuli ratsain vieras mies (Comes a Horseman, 1978)
Manhattan (Manhattan, 1979)
Muistelmia - Stardust Memories (Stardust Memories, 1980)
Zelig (Zelig, 1983)
Broadway Danny Rose (Broadway Danny Rose, 1984)
Kairon purppuraruusu (The Purple Rose of Cairo, 1985)
Kunnes toisin todistetaan (Presumed Innocent, 1990)
Kummisetä osa III (The Godfather Part III, 1990)
Palkinnot

1995 Lifetime Achievement Award (American Society of Cinematographers, USA)
2009 Kunnia-Oscar "To Gordon Willis for unsurpassed mastery of light, shadow, color and motion."
Aiheesta muualla

Gordon Willis Internet Movie Databasessa. (englanniksi)
Gordon Willis Elonetissä.
Gordon Willisin muistokirjoitus Helsingin Sanomissa  (tilaajille)
Jukka Sakari Välimaa

Jukka Sakari Välimaa on suomalainen säveltäjä ja sanoittaja, joka on tehnyt sanoituksia mm. 
Kaija Kärkiselle, Anita Pajuselle ja Eija Kantolalle.
Myös muut laulajat ovat levyttäneet hänen sanoituksiaan.lähde?
Aiheesta muualla

Jukka Sakari Välimaan sävellystuotanto Suomen äänitearkistossa (1901–1999)
Jukka Sakari Välimaan sanoitustuotanto Suomen äänitearkistossa (1901–1999)
Mikio Ueda

| Mikio Ueda> Henkilötiedot |
| --- | --- |
Syntynyt: 1. toukokuuta 1995 (ikä 29) Ōta, Tokio
Kansalaisuus:   Japani
Vapaaottelija
Aktiivisena:  2022–
Pituus:  187 cm
Paino:  108 kg
Painoluokka:  raskassarja
Kätisyys:  oikea
Taistelutyyli:  Kyokushin
Seura:  Brave Gym (2021–)
Tilastot
Ottelut:  4
Voitot:  3
– tyrmäyksellä:  3
Tappiot:  2
– tyrmäyksellä:  1
– luovutuksella:  1
| Mikio Ueda 上田幹雄> Henkilötiedot |
| --- | --- |
Syntynyt: 1. toukokuuta 1995 (ikä 29) Ōta, Tokio
Kansalaisuus:   Japani
Kyokushin-ottelija
Aktiivisena:  2013–2021
Pituus:  187 cm
Paino:  102 kg
Painoluokka:  raskassarja superraskassarja (2014)
Kätisyys:  oikea
Vyöarvo:  1. dan
| Mitalit> Maa:   Japani.Miesten kyokushin.World Open  | Mitalit> Maa:   Japani.Miesten kyokushin.World Open  | Mitalit> Maa:   Japani.Miesten kyokushin.World Open  | Maa:   Japani> Miesten kyokushin. |
| --- | --- | --- | --- |
|  Kultaa | Tokio 2019 | avoin |  |
| Team World Cup  | Team World Cup  | Team World Cup  |  |
|  Hopeaa | São Paulo 2015 | joukkuekumite |  |
| MM-kilpailut  | MM-kilpailut  | MM-kilpailut  |  |
|  Pronssia | Tokio 2017 | -90 kg |  |
| Japanin mestaruuskilpailut  | Japanin mestaruuskilpailut  | Japanin mestaruuskilpailut  |  |
|  Kultaa | Tokio 2018 | avoin |  |
|  Pronssia | Tokio 2016 | avoin |  |
| Japanin mestaruuskilpailut  | Japanin mestaruuskilpailut  | Japanin mestaruuskilpailut  |  |
|  Kultaa | Osaka 2013 | -85 kg |  |
|  Hopeaa | Osaka 2014 | +85 kg |  |
Mikio Ueda (jap. 上田幹雄, s. 1. toukokuuta 1995 Ōta, Tokio) on japanilainen raskaansarjan vapaaottelija ja karateka. Hän on Kyokushinin maailmanmestari ja kaksinkertainen Japanin mestari. Ueda päätti kilpakarateuransa 2021, jonka jälkeen hän on otellut vapaaottelussa.
Karateura

Ueda saavutti ensimmäisen Japanin mestaruutensa 2013 raskaassasarjassa, kun hän voitti loppuottelussa Koinosuke Ishizakin. Sitä vastoin marraskuussa Japanin avoimenpainoluokan mestaruudesta käyty turnaus päättyi Uedan sijoituttua seitsemänneksi.
Ueda oli 2014 jälleen mukana Japanin mestaruuskisoissa, mutta tällä kertaa hän ottelu superraskaassasarjassa. Ueda eteni loppuotteluun saakka, mutta hävisi mestaruuden Shohei Kamadalle.
Heinäkuussa 2015 hän saavutti MM-kilpailujen joukkueturnauksessa hopeaa, jossa hän kilpaili kumitessa. Marraskuussa Ueda oli mukana World Openissa, jossa hänen turnauksensa päättyi tappioon Djema Belkhodjalle. Hän sijoittui koko turnauksen kuudenneksi.
Ueda saavutti pronssia 2016 Japanin mestaruuskilpailuissa Tokiossa.
Huhtikuussa 2017 Ueda saavutti MM-pronssia raskaassasarjassa, voitettuaan mitalikamppailussa Sota Nakanon. Marraskuussa hän sijoittui neljänneksi Japanin mestaruuskisoissa hävittyään pronssiottelussa Shoki Aratalle.
Ueda saavutti 2018 ensimmäisen Japanin mestaruuden, joka käytiin avoimessa painoluokassa. Hän voitti kolminkertaisen finalistin Shohei Kamadan.
Marraskuussa 2019 Ueda oli toistamiseen mukana Kyokushinin suurimmassa MM-turnauksessa, joka käytiin Tokiossa. Hän eteni kolmipäiväisessä turnauksessa aina loppuotteluun asti. Ueda voitti viimeisenä päivänä Ilja Karpenkon, neljännesvälierissä Maksim Jekimovin, puolivälierissä Konstantin Kovalenkon ja välierissä Andrei Luzinin. Ueda kohtasi loppuottelussa Oleksandr Ieromenkon. Kaksikon välinen kamppailu kesti jatkoaikoineen yhteensä seitsemän minuuttia, kunnes ratkaisua haettiin tameshawarista. Ueda voitti kyseisen murskauskilpailun 23–17 ja saavutti samalla ensimmäisen maailmanmestaruutensa.
Huhtikuussa 2021 Ueda yritti 100 miehen kumitea, mutta epäonnistui kokeessa jalkavamman vuoksi. Hän onnistui ottelemaan 60 ottelua ennen keskeytystä.
Vapaaottelu

Ilmoitettuaan lopettavansa kilpakaraten elokuussa 2021 muutamaa viikkoa myöhemmin syyskuussa Ueda ilmoitti jatkavansa kamppailu-uraansa vapaaottelussa. Hän halusi omien sanojensa mukaan todistaa karaten tehokkuuden vapaaottelussa ja on unelmoinut lapsesta lähtien ottelevansa K–1:ssä. Ueda liittyi Brave Gym vapaaotteluseuraan.
Ueda kävi ensimmäisen ottelunsa 17. huhtikuuta 2022 entistä Pancrasen raskaansarjan mestaria Tsuyoshi Kosakaa vastaan. Hän hävisi Rizin 35 -tapahtumassa käydyn kamppailun koukkulyönnin myötä tyrmäyksellä, kun ottelua oli käyty kaksi minuuttia. Joulukuussa Ueda kohtasi ensimmäistä ammattilaisotteluaan käyvän Mu Jae Songin. Ottelu käytiin Grachan 58 -tapahtumassa, jonka Ueda voitti tyrmäyksellä, kun ottelua oli käyty 12 sekunttia.
Taitoluistelun Ruotsin-mestaruuskilpailut

Taitoluistelun Ruotsin-mestaruuskilpailut ovat vuosittaiset Ruotsin kansalliset taitoluistelukilpailut. Ne pidettiin ensimmäisen kerran vuonna 1895 Tukholmassa, jolloin ohjelmassa oli ainoastaan miesten yksinluistelu, jonka voitti Ulrich Salchow. Taitoluistelun Ruotsin-mestaruuskilpailut 2019 järjestettiin joulukuussa 2018 Karlskronassa. Taitoluistelun Ruotsin-mestaruuskisoissa on nykyisin kaksi kategoriaa, seniorit ja juniorit. Kummassakin pidetään miesten-, naisten-, pari- ja jäätanssikilpailut.
Lyly

Lyly tarkoittaa seuraavia asioita:
lyly, vinossa kasvavaan puuvarteen syntyvän puusolukon tyyppi
vanha suksityyppi, liukumasuksi jota pidettiin vasemmassa jalassa
Lyly, suomenkielinen nimi, joka esiintyy sekä etu- että sukunimenä
Lyly, kylä Juupajoella
Lyly, rautatieasema Juupajoella.
Teuvo Lyly, sarjakuva
Lyly-myrsky, Suomessa 1.–2. marraskuuta 2024 riehunut hirmumyrsky
Henkilöt > Sukunimenä

Alice Lyly (1899–1976), suomalainen näyttelijä
Erik Lyly (1914–1990), suomalainen hävittäjälentäjä
John Lyly (1554–1606), englantilainen kirjailija
Julius Anselm Lyly (1856–1903), suomalainen toimittaja ja poliitikko
Kaarina Lyly (1907–1978), suomalainen lausuntataiteilija ja yrittäjä
Lauri Lyly (s. 1953), ammattiyhdistysjohtaja, poliitikko, kansanedustaja (SDP), SAK:n puheenjohtaja 2009–2016 ja Tampereen pormestari 2017–2021
Robert Lyly (1880/1881–1933), suomalainen rakennusmestari ja rakennusurakoitsija
Sulevi Lyly (s. 1933), suomalainen diplomi-insinööri, tekniikan tutkija ja professori
Henkilöt > Etunimenä

Lyly Rajala (s. 1951), kansanedustaja (KD, Kokoomus), toimittaja ja muusikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lyly”, voi hakea sivunnimihaulla, laajalla sivunnimihaulla tai tekstihaulla.
Oskari Lukkari

Oskari Lukkari (s. 2. marraskuuta 1999) on suomalainen pesäpalloilija. Lukkari edustaa Superpesiksessä pelaavaa Pattijoen Urheilijoita. Hän pelaa sisäpelissä etenijänä ja ulkokentällä kopparina. Lukkari pelasi kolme Superpesiksen runkosarjaottelua kaudella 2019 ja saavutti Jymyn joukkueessa SM-hopean. Lukkari on pelannut urallaan 18. kesäkuuta 2021 mennessä seitsemän Superpesiksen runkosarjaottelua. Näissä hän on tuonut kuusi juoksua ja kerännyt 14 kärkilyöntiä. Lisäksi Lukkari on pelannut urallaan 40 Ykköspesiksen runkosarjaottelua Sotkamon Jymyn kakkosjoukkueessa.
Kimmie Meissner

| Kimmie Meissner |
| --- | --- |

Henkilötiedot
Syntynyt: 4. lokakuuta 1989 (ikä 35) Townson, Maryland
Kansalaisuus:  Yhdysvallat
Taitoluistelija
Pituus:  160 cm
Valmentaja(t):  Richard Callaghan
Luisteluseura:  Univ Delaware FSC
Henkilökohtaiset parhaat pisteet (ISU)
Pisteet yhteensä:  189.87 MM 2006
Lyhytohjelma:  60.17 MM 2006
Vapaaohjelma:  129.70 MM 2006
Kimberly (Kimmie) Claire Meissner (s. 4. lokakuuta 1989 Townson, Maryland) on yhdysvaltalainen taitoluistelija.
Meissner voitti kultaa vuoden 2006 MM-kisoissa Calgaryssä ja oli mukana Torinon talviolympialaisissa sijoittuen sijalle 6.
Vuoden 2008 alusta lähtien Meissneriä on valmentanut Richard Callaghan. Tätä ennen hänen valmentajansa oli Pam Gregory.
Meissner valmistui Bel Airissa, Marylandissa sijaitsevasta Fallston High Schoolista 2007 ja opiskeli sen jälkeen Delawaren yliopistossa osa-aikaisesti.
Novi Sad

| Novi Sad |
| --- | --- |
 Petrovaradinin linnoitus
 Novi Sad
 Koordinaatit: 45°15′N, 19°51′E 
Valtio:  Serbia
Autonominen alue:  Vojvodina
Pinta-ala:  
 – Kokonaispinta-ala:  83 km²
Korkeus:  80 m
Väkiluku:  231 798
 – Väestötiheys:  2 792 as./km²
 
 www.novisad.rs/en 
Infobox OKVirheellinen NIMI-arvo: 
Novi Sad (serb. Нови Сад, Novi Sad, unk. Újvidék, slovakiksi Nový Sad; ruteeniksi Нови Сад, Novy Sad) on Serbiassa Vojvodinan autonomisen alueen pääkaupunki, joka sijaitsee Tonavan rannalla. Kaupungissa oli vuoden 2011 väestönlaskennassa noin 231 800 asukasta. Kaupungin teollisuus tuottaa esimerkiksi elintarvikkeita, tekstiilejä ja öljyjä. Novi Sadissa sijaitsee vuonna 1960 perustettu yliopisto, taideakademia ja kansallisteatteri.
Historia

Alueella on ollut asutusta jo kivikaudella. Ensimmäisellä vuosisadalla roomalaiset rakensivat alueelle linnakkeen nimeltä Cusum, joka oli osa silloista Pannonian provinssia.lähde? Ennen 1700-lukua Novi Sad oli pieni kalastajakylä, mutta myöhemmin siitä tuli serbialaisen kulttuurin keskus Itävallassa.
Kaupungin nähtävyyksiä

Petrovaradinin linnoitus
Varadinin silta
Novi Sadin kaupungintalo
Novi Sadin Vapauden aukio
Serbian Kansallisteatteri
Kristillinen adventistikirkko Novi Sadissa
Roomalaiskatolinen Marian nimen kirkko ja Svetozar Miletićin patsas
Tonavapuisto Novi Sadin keskustassa
Matica Srpska -galleria
Fruška goran kansallispuisto
Aiheesta muualla

Kuvia tai muita tiedostoja aiheesta Novi Sad Wikimedia Commonsissa
Novi Sadin sillat (Arkistoitu – Internet Archive) (unkariksi)
Finlandia (sävelruno)

Esityksen muistolaatta.
Finlandia, op. 26, on Jean Sibeliuksen vuosina 1899 ja 1900 orkesterille säveltämä sävelruno. Se oli alun perin viimeinen osa seitsenosaisesta kuvaelmamusiikista, jonka eräistä muista osista Sibelius sovitti orkesterisarjan Historiallisia kuvia I.
Finlandia on kansainvälisestikin hyvin tunnettu ja kuuluu sinfonioiden ja viulukonserton ohella Sibeliuksen tunnetuimpiin teoksiin. Loppupuolella sävelrunoa kuullaan niin sanottu Finlandia-hymni, jonka Sibelius sovitti myöhemmin erilliseksi teokseksi kuorolle (op. 26 ja op. 113 no. 12). Laulettuna esitettävän kappaleen nykyään käytössä olevat sanat kirjoitti V. A. Koskenniemi yli neljäkymmentä vuotta alkuperäisen teoksen säveltämisen jälkeen.